**PRETENDENTA PIEDĀVĀJUMS**

**Valsts ieņēmumu dienesta rīkotajam iepirkumam**

**“Rāciju remonts”**

**Iepirkuma identifikācijas Nr. FM VID 2023/256**

Pretendents\_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_, parakstot pretendenta piedāvājumu,

* apliecina, ka nodrošinās iepirkuma “Rāciju remonts”, ID Nr.FM VID 2023/256 izpildi atbilstoši obligātajām (minimālajām) tehniskajām prasībām un finanšu piedāvājumā noteiktajām cenām;
* apliecina, ka iepirkuma līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
* apliecina, ka uz pretendentu neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais, proti, pretendents (tai skaitā pretendenta apakšuzņēmējs/-i) nav:

a) Krievijas valstspiederīgais, fiziska persona, kas uzturas Krievijā, vai juridiska persona, vienība vai struktūra, kura iedibināta Krievijā;

b) juridiska persona, vienība vai struktūra, kuras īpašumtiesības vairāk nekā 50 % apmērā tieši vai netieši pieder šā punkta a) apakšpunktā minētajai vienībai;

c) fiziska vai juridiska persona, vienība vai struktūra, kas darbojas a) vai b) apakšpunktā minētās vienības vārdā vai saskaņā ar tās norādēm, tostarp, ja uz tiem attiecas vairāk nekā 10 % no līguma vērtības, apakšuzņēmēji, piegādātāji vai vienības, uz kuru spējām paļaujas publiskā iepirkuma direktīvu nozīmē.

1. **Tehniskais piedāvājums**

*1.tabula*

| **Nr.**  **p.k.** | **Obligātās (minimālās) prasības** | **Pretendenta piedāvātais**  *(pretendents[[1]](#footnote-2) aizpilda*  *katru aili)* |
| --- | --- | --- |
|  | **Iepirkuma priekšmets** | |
|  | Rāciju (turpmāk – Ierīces) diagnostika un remonts (turpmāk – Pakalpojums atbilstoši Valsts ieņēmumu dienesta rīcībā esošo Ierīču sarakstam (sk. 2. tabula). Ierīču pieņemšana diagnostikas un/vai remonta veikšana un nodošana tiek veikta Talejas ielā 1, Rīgā, LV-1978. | |
|  | **Pakalpojuma nodrošināšana** | |
|  | Pretendentam ir pieredze rāciju diagnostikā un remontā vismaz 1 (vienam) Pakalpojuma saņēmējām pēdējo trīs gadu laikā (2020., 2021., 2022. un 2023. gadā līdz piedāvājuma iesniegšanas brīdim). | Pretendents iesniedz 1 (vienu) atsauksmi par veikto Pakalpojumu. |
|  | **Pakalpojuma sniegšanas kārtība** | |
|  | Pieprasījumu veikt Ierīces pārbaudi (diagnostiku) un/vai remontu, pretenzijas par darbu kvalitāti, paziņojumus par remontu tāmes apstiprināšanu Pasūtītāja pilnvarotā persona piesaka, nosūtot Izpildītāja pilnvarotai personai elektroniski. |  |
|  | Ierīces pieņemšana diagnostikai un remontam notiek 2 (divu) darba dienu laikā pēc pasūtītāja pilnvarotās personas pieteikuma nosūtīšanas izpildītājam. |  |
|  | Par Ierīces pieņemšanu diagnostikai un remontam pušu pilnvarotās personas paraksta Ierīces nodošanas-pieņemšanas aktu, ko saskaņo un iesniedz elektroniski. Nodošanas-pieņemšanas aktā norāda iepirkuma līguma numuru, datumu, izpildītāju un Ierīci. |  |
|  | Pēc remonta Ierīce tiek nodota pasūtītāja pilnvarotajai personai, abpusēji parakstot Ierīces un Ierīces diagnostikas un remonta nodošanas – pieņemšanas aktu, ko saskaņo un iesniedz elektroniski. Nodošanas-pieņemšanas aktā norāda iepirkuma līguma numuru, datumu, izpildītāju, Ierīci, diagnostikas veikšanu un tās rezultātu, veiktā remonta ilgumu stundās un remontam izlietotās detaļas, materiālus un to cenu, veikto darbu cenu un kopsummu, vai diagnostika veikta iepirkuma līgumā un remonts veikts tāmē norādītajā termiņā, un, kavējuma gadījumā, kavējuma ilgums dienās un iepirkuma līgumā paredzētais līgumsoda piemērošanas punkts. |  |
|  | 2 (divu) darba dienu laikā pēc Ierīces pieņemšanas diagnostikai un remontam izpildītājs iesniedz remonta tāmi, kurā norāda Ierīci, paredzamo remonta ilgumu stundās, remonta izpildes termiņu, remontam nepieciešamās detaļas, materiālus un to cenas.  Ja Izpildītājs, veicot Ierīces diagnostiku, konstatē, ka Ierīces remontu veikt nav iespējams, tad 2 (divu) darba dienu laikā pēc Ierīces pieņemšanas diagnostikai un remontam, parakstot Ierīces un Ierīces diagnostikas nodošanas – pieņemšanas aktu, ko saskaņo un iesniedz elektroniski, kam pievieno parakstītu defektācijas slēdzienu ar Ierīces bojājumu aprakstu, nodod Ierīci pasūtītāja pilnvarotajai personai. Nodošanas-pieņemšanas aktā norāda iepirkuma līguma numuru, datumu, izpildītāju, Ierīci, diagnostikas veikšanu un tās rezultātu, veikto darbu cenu un kopsummu, vai diagnostika veikta iepirkuma līgumā norādītajā termiņā, un, kavējuma gadījumā, kavējuma ilgums dienās un iepirkuma līgumā paredzētais līgumsoda piemērošanas punkts. |  |
|  | Ierīces remonts tiek veikts tikai pēc remonta tāmes saskaņošanas ar pasūtītāja pilnvaroto personu un termiņā, kāds saskaņots remonta tāmē. |  |
|  | **Pakalpojuma garantija** | |
|  | Veiktajam remontam un tajā izmantotajām detaļām tiek noteikta garantija – ne mazāka kā 1 (viens) gads no šīs tabulas 3.4.apakšpunktā noteiktā nodošanas-pieņemšanas akta abpusējas parakstīšanas dienas. |  |
|  | Ierīces bojājumu gadījumos, kas radušies garantijas laikā izpildītāja nekvalitatīva remonta vai izmantoto detaļu (materiālu) dēļ, Ierīces remonts tiek veikts (Ierīces bojājumi tiek novērsti) par izpildītāja līdzekļiem 10 (desmit) darba dienu laikā no pasūtītāja pilnvarotās personas pretenzijas nosūtīšanas dienas.  Garantijas noteikumi attiecas uz garantijas darbības laikā neierobežotu reižu skaitu veiktu Ierīču remontu un Ierīču remontā izmantotajām (nomainītajām) detaļām, materiāliem. |  |
|  | **Samaksas noteikumi** | |
|  | Pasūtītājs nodrošina samaksu par diagnostiku un remontu 30 (trīsdesmit) dienu laikā no dienas, kad Pušu pilnvarotās personas parakstījušas nodošanas-pieņemšanas aktu un Pasūtītājs saņēmis rēķinu. |  |
|  | **Pretendenta atbilstība** **profesionālās darbības veikšanai** | |
|  | Pretendents ir Latvijas Republikas Uzņēmumu reģistra Komercreģistrā reģistrēts komersants.  *Informācija tiks pārbaudīta Latvijas Republikas Uzņēmumu reģistra vestajos reģistros.* |  |
|  | Pretendents ir fiziskā persona, kura reģistrēta kā saimnieciskās darbības veicēja, – ir reģistrēta VID kā nodokļu maksātāja.  *Informācija tiks pārbaudīta Valsts ieņēmumu dienesta publiski pieejamā datubāzē.* |  |
|  | Pretendents ir ārvalstī reģistrēta vai pastāvīgi dzīvojoša persona.  *Pretendentam kopā ar piedāvājumu jāiesniedz kompetentas attiecīgās valsts institūcijas izsniegts dokuments (oriģināls vai apliecināta kopija), kas apliecina, ka pretendents reģistrēts atbilstoši attiecīgās valsts normatīvo aktu prasībām, kā arī pretendents nav ārzonā reģistrēta juridiskā persona vai personu apvienība* *vai norāda publiski pieejamu reģistru, kur pasūtītājs bez papildu samaksas varētu pārliecināties par pretendenta reģistrācijas faktu, pievienojot norādītās prasības izpildi apliecinošās informācijas tulkojumu.* |  |

**IerīČU SARAKSTS.**

*2.tabula*

| Nr. p.k. | **Rāciju nosaukums un modelis** |
| --- | --- |
| 1. | Motorola GP340 |
| 2. | Motorola GP340 Ex |
| 3. | Motorola DP4401 Ex |
| 4. | Motorola DP3441 |
| 5. | Motorola VX-261 |
| 6. | Hytera TC700 |
| 7. | Hytera TC700 Ex Plus |
| 8. | Albrecht AE4200R |
| 9. | Midland Alan 48 Excel Multi |
| 10. | Sepura STP9000 |
| 11. | Sepura STP9200 |
| 12. | Motorola APX 2000 |

1. **Komisijas iegūstamā informācija**
   1. Komisija no VID publiski pieejamās datubāzes, iegūst informāciju par to, vai pretendentam, kuram būtu piešķiramas Iepirkuma līguma slēgšanas tiesības dienā, kad pieņemts lēmums par iespējamu līguma slēgšanas tiesību piešķiršanu, Latvijā nav VID administrēto nodokļu (nodevu) parādu, kas kopsummā pārsniedz EUR 150 (viens simts piecdesmit *euro*).
   2. Ja pretendentam dienā, kad pieņemts lēmums par iespējamu līguma slēgšanas tiesību piešķiršanu, ir VID administrēto nodokļu (nodevu) parādi, kas kopsummā pārsniedz 150 euro, komisija lūdz 3 (trīs) darba dienu laikā iesniegt izdruku no VID elektroniskās deklarēšanas sistēmas par to, ka pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā nav nodokļu parādu, kas kopsummā pārsniedz EUR 150 (viens simts piecdesmit *euro*).

Ja 2.2.apakšpunktā noteiktajā termiņā izdruka netiek iesniegta, pretendents tiek izslēgts no dalības iepirkumā.

* 1. Ārvalstī reģistrētam vai pastāvīgi dzīvojošam pretendentam, kuram būtu piešķiramas Iepirkuma līguma slēgšanas tiesības, komisija lūdz 3 (trīs) darba dienu laikā iesniegt apliecinājumu, ka pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā nav nodokļu parādu, kas kopsummā pārsniedz 150 euro, un valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem nav nodokļu parādu.
  2. Pasūtītājs attiecībā uz pretendentu, kuram būtu piešķiramas līguma slēgšanas tiesības, pārbauda, vai attiecībā uz šo pretendentu, tā dalībnieku, valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras ietekmē līguma izpildi. Ja attiecībā uz pretendentu vai kādu no minētajām personām ir noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras kavēs līguma izpildi, pretendents ir izslēdzams no dalības līguma slēgšanas tiesību piešķiršanas procedūrā.
  3. Ārvalstī reģistrētam pretendentam, kuram būtu piešķiramas līguma slēgšanas tiesības, komisija lūdz 3 (trīs) darba dienu laikā iesniegt nepieciešamo informāciju 2.4.apakšpunktā minētās pārbaudes veikšanai.

## PIEDĀVĀJUMA IZVĒLE UN PIEDĀVĀJUMA IZVĒLES KRITĒRIJI

**3.1.** Komisija par iepirkuma uzvarētāju atzīst to pretendentu, kura piedāvājums atbilst pretendenta piedāvājumā norādītajām prasībām un kura piedāvājuma cena ir viszemākā**.**

**3.2.**Gadījumā, ja vairāki pretendenti piedāvā vienādu finanšu piedāvājuma zemāko cenu, līguma slēgšanas tiesības tiek piešķirtas pretendentam, kurš ir piedāvājis zemāko cenu par “Finanšu piedāvājuma” 3.tabulas pozīciju C1 “Vienas remonta darba stundas cena, EUR (bez PVN).

**3.3.** Komisija pēc lēmuma pieņemšanas sazināsies tikai ar to pretendentu, kurš tiks atzīts par uzvarētāju iepirkumā, un informāciju par pieņemto lēmumu publicēs VID tīmekļvietnē paziņojumā par iepirkumu.

## Finanšu piedāvājums

*3.tabula*

| **Nr. p.k.** | **Ierīces nosaukums un modelis** | **Vienas remonta darba stundas cena EUR (bez PVN)**    **(C1)** | **Vienas Ierīces diagnostikas veikšanas cena EUR (bez PVN)**  **(C2)** |
| --- | --- | --- | --- |
| 1. | Motorola GP340 |  |  |
| 2. | Motorola GP340 Ex |  |  |
| 3. | Motorola DP4401 Ex |  |  |
| 4. | Motorola DP3441 |  |  |
| 5. | Motorola VX-261 |  |  |
| 6. | Hytera TC700 |  |  |
| 7. | Hytera TC700 Ex Plus |  |  |
| 8. | Albrecht AE4200R |  |  |
| 9. | Midland Alan 48 Excel Multi |  |  |
| 10. | Sepura STP9000 |  |  |
| 11. | Sepura STP9200 |  |  |
| 12. | Motorola APX 2000 |  |  |
| **KOPĀ:** | |  |  |
| **Pavisam kopā[[2]](#footnote-3) (C1+C2):** | |  | |

Nosacījumi finanšu piedāvājuma iesniegšanai:

1. Pretendents nedrīkst iesniegt vairākus piedāvājuma variantus.
2. Cenām jābūt norādītām EUR bez PVN, norādot ne vairāk kā *2 (divas)* zīmes aiz komata.
3. Pretendenta iesniegtajā finanšu piedāvājumā norādītā cena kopā EUR bez PVN neveidos iepirkuma kopējo cenu EUR bez PVN un tiks izmantota piedāvājuma ar viszemāko cenu noteikšanai.
4. Pēc piedāvājuma iesniegšanas termiņa beigām pretendentam nav tiesību mainīt savu tehnisko un finanšu piedāvājumu.
5. **NOSACĪJUMI PIEDĀVĀJUMA IESNIEGŠANAI**
6. **Piedāvājumu pretendents var iesniegt līdz 2023. gada 22.decembra plkst. 10.00, nosūtot piedāvājumu uz elektroniskā pasta adresi: Jelena.Svabe@vid.gov.lv.**
7. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
8. Pēc piedāvājuma iesniegšanas termiņa beigām pretendentam nav tiesību mainīt savu piedāvājumu.
9. Piedāvājumu nepieciešams iesniegt elektroniskā formātā, izmantojot drošu elektronisko parakstu.
10. Piedāvājumam jābūt aizsargātam, izmantojot šifrēšanu. Kā šifrēšanas rīku var izmantot, piemēram, arhivēšanas programmatūru 7-Zip (https://www.7-zip.org/), izveidotajam piedāvājuma datņu arhīvam uzstādot šifrēšanas paroli (Instrukcija: labais peles taustiņš – 7-Zip – Ielikt arhīvā – Ievadīt paroli – Ievadīt paroli atkārtoti – Labi).
11. **Piedāvājuma iesniedzējs 2023. gada 22.decembrī no plkst. 10.00 līdz plkst. 11.00 nosūta uz elektronisko pasta adresi: Jelena.Svabe@vid.gov.lv paroli (šifru) šifrētā piedāvājuma atvēršanai.**
12. Piedāvājumu, kas nav iesniegts noteiktajā kārtībā vai kas ir iesniegts nešifrētā veidā un/vai kuram šīs sadaļas 6. punktā noteiktajā termiņā nav atsūtīta parole, Pasūtītājs ir tiesīgs lemt par tā izskatīšanu.

|  |  |
| --- | --- |
| **Pretendenta nosaukums:** |  |
| Reģistrācijas Nr.: |  |
| Juridiskā un faktiskā adrese: |  |
| Kontaktpersona: |  |
| Tālrunis: |  |
| E-pasta adrese un e-Adrese: |  |
| Bankas rekvizīti: |  |

Pretendenta pilnvarotā persona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Paraksts (ja nav parakstīts elektroniski), Datums

DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. *Aizpilda pretendents, ierakstot vārdu* ***“APLIECINĀM”*** *vai* ***“NODROŠINĀSIM”****, vai* ***“PIEKRĪTAM”****, vai citādi raksturojot savas spējas nodrošināt prasību ievērošanu.* [↑](#footnote-ref-2)
2. Norādītā kopējā cena tiks izmantota piedāvājumu salīdzināšanai [↑](#footnote-ref-3)